als_Latn dik_Latn sag_Latn
Qëndroi 24 orë mes flakëve, ja sensi i humorit të britanikut
Pavarësisht se mbi 300 persona përjetuan një tragjedi të vërtetë kur anija Norman Atlantic mori flakë, një britanik e ka kaluar këtë gjë me sportivitet dhe humor.
Politiko
E Hënë, 29 Dhjetor 2014 | 14:24
0 Komente.
Pavarësisht se mbi 300 persona përjetuan një tragjedi të vërtetë kur anija Norman Atlantic mori flakë, një shtetas britanik që garon me kuaj, e ka kaluar këtë gjë me sportivitet dhe humor pas shpëtimit.
Ajo që e bën qesharak britanikun, është një foto e tij pas operacionit të shpëtimit nga bordi, ku kishte ngelur për 24 orë mes tymit të flakëve që kishin përpirë anijen në brigjet e Greqisë.
Nick Channing-Williams ishte mbuluar i gjithi me blozë duke qëndruar në kuvertë në tym të dendur për orë të tëra, në pritje për t’u shpëtuar.
Britaniku do të bashkohet tani me të fejuarën e tij greke, Regina Theoffili, e cila ishte gjithashtu në bordin e varkës, por u nxor prej aty më herët. Nëna e tij Dottie tha se: “Ne nuk e dimë se si ai doli nga anija, por ne dyshojmë se ai u mor me helikopter, pasi ishte zhdukur në moment”.
Autoritetet lokale britanike kanë konfirmuar se, katër shtetas britanikë janë shpëtuar deri tani. Operacioni i shpëtimit vijon, dhe Britania mbetet në kontakt të ngushtë me autoritetet italiane.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn